SL Uradni list Evropske unije C 40/7

Podatki, ki jih predložijo države članice o državni pomoči, dodeljeni v skladu z Uredbo Komisije (ES) št. 1595/2004 z dne 8. septembra 2004 o uporabi členov 87 in 88 Pogodbe ES za državne pomoči malim in srednje velikim podjetjem za proizvodnjo, predelavo in trženje ribiških proizvodov

(2006/C 40/05)

(Besedilo velja za EGP)

Št. pomoči: XF 4/2005

Država članica: Italija

Naslov sheme pomoči: Programski sporazum, sklenjen med regionalno vlado Benečije in panožnimi skupinami ribiške industrije dežele Veneto v sklopu ribiške zadružne zveze Federcoopesca, zveze ribičev Lega pesca in zadružne zveze Italije (AGCI)

Pravna podlaga: Normative di riferimento: Legge n. 41 del 17.2.82 — VIo Piano Triennale della Pesca e dell'Acquacoltura 2000-2002, approvato con Decreto Ministeriale 25 maggio 2000 (GU del 27 luglio 2000, n. 174)

Proračun (skupni in letni znesek): Celotna denarna sredstva, potrebna za izvedbo programskega sporazuma, znašajo 1 113 606 EUR. Ta so bila dodeljena regionalnemu proračunu pod stroškovno postavko 100038, stroški za dejavnosti iz Šestega triletnega načrta za ribištvo in ribogojstvo 2000-03 po Zakonu z dne 17. februarja 1982 in v skladu z ministrskima uredbama z dne 29. decembra 2000 in 1. avgusta 2002 (za 2000 in 2001).

Ker program pomoči traja dve leti, je letni znesek 556 803 EUR

Intenzivnost pomoči: Odstotek dodeljene pomoči regionalnim skupinam prejemnikov v sklopu ribiške zadružne zveze Federcoopesca, zveze ribičev Lega pesca in zadružne zveze Italije (AGCI) za ukrepe, navedene v programskem sporazumu, znaša 100 % upravičenih stroškov skupin, ki izvajajo programe v splošnem interesu, katerih rezultati so objavljeni

Datum začetka izvajanja: Izvajanje se začne z dnem objave programa pomoči v Uradnem listu Evropske unije

Trajanje: dve leti

Cilj pomoči:

— Ribiški viri in nadzor ribiških dejavnosti: Pobude za dvig ozaveščenosti med beneškimi ribiči o tekočih okoljskih vprašanj z rednim informiranjem in izobraževanjem o zadevah, ki se vplivajo na ta sektor v smislu zmanjšanja ribolovnega napora;

— Trženje proizvoda: Organizacija in/ali udeležba na sejmih in konferencah ter objava informacij (npr. zgoščenke, plakati in publikacije);

— Raziskave in razvoj: Pobude za zmanjšanje priobalnega ribolovnega napora s spodbujanjem in krepitvijo podobnih in/ali alternativnih dejavnosti ribištvu, vključno z ljubiteljskim ribolovom in ekološkim ribogojstvom.

Zgoraj navedeni cilji so v skladu s cilji, ki jih je EU nedavno določila v okviru svoje politike o ribištvu in ribogojstvu.

Upravičeni stroški po shemi: Ukrepi temeljijo na vrsti pomoči, navedeni v Uredbi (ES) št. 1595/2004, člen 4 (Pomoč za skupine proizvajalcev ali združenja ali člane panoge).

Upravičeni stroški, na podlagi katerih je bila izračunana pomoč, temeljijo na določbah uredb (ES) št. 2792/99, 1685/2000 (kakor je bila spremenjena z Uredbo (ES) št. 448/2004) in 438/2001.

Tako sta zagotovljena tehnična/gospodarska pomoč in svetovanje za tehnično in informacijsko upravljanje v skladu z odstavkoma 2.1.1 in 2.1.2 Odločbe Komisije 2001/C/19/05.

Predvideni proračun za izvedbo teh ukrepov ne presega sredstev, ki so najnujnejša za doseganje ciljev.

Pomoč za tehnično in gospodarsko usposabljanje ribiškega osebja, pomoč za razširjanje novih tehnik in pomoč za tehnično/gospodarsko podporo so namenjene izključno povečanju ozaveščenosti med ribiškimi panožnimi skupinami o zadevah, ki se nanašajo na trajnostno gospodarjenje in ohranjanje ribiških virov z znatnim pozitivnim vplivov na okolje.

Podpora posameznim podjetjem je upravičena (dodeli se jim lahko le nadomestilo stroškov, nastalih pri izvajanju načrtovanih ukrepov)

Podatki o shemi pomoči in pojasnjevalne opombe: Programski sporazum, sklenjen med deželno vlado Benečije in panožnimi skupinami ribiške industrije te dežele v okviru ribiške zadružne zveze Federcoopesca, zveze ribičev Lega pesca in zadružne zveze Italije (AGCI).

Pravna podlaga za izvajanje tega sporazuma na regionalni ravni je Zakon št. 41 z dne 17. februarja 1982 in šesti triletni načrt za ribištvo in ribogojstvo 2000–02, odobren z ministrsko uredbo z dne 25. maja 2000 (Uradni list Italije št. 174 z dne 27. julija 2000). Sporazum z dodeljenimi sredstvi financira centralna vlada dežele Benečije (ministrski uredbi z dne 29. decembra 2000 in 1. avgusta 2002).

Ukrepi iz programskega sporazuma so v skladu s členom 15(2) – Delovanje udeležencev v prometu – Uredbe (ES) št. 2792/99. Ta odstavek določa, da „države članice lahko spodbujajo kratkoročno delovanje v skupnem interesu, ki ima širši obseg kakor običajno delovanje zasebnih podjetij, ki ga z aktivnim sodelovanjem izvajajo sami člani panoge ali ga izvajajo organizacije, ki delujejo v imenu proizvajalcev, ali druge organizacije, priznane s strani upravljalnega organa, in ki prispevajo k doseganju ciljev skupne ribiške politike“.

Pomoč pokriva določbe Zakona št. 41/82 in poznejših triletnih načrtov za ribištvo in ribogojstvo, kar postavlja panožne skupine v vlogo izvajalcev programskih sporazumov z naslednjimi cilji:

doseči največji donos od regionalnih ribjih proizvodov;

varovati in pospeševati zaposlovanje;

zaščititi naravne vire in obalna področja.

Programski sporazumi, odobreni z zgoraj navedeno nacionalno zakonodajo, se prav tako izvajajo na regionalni ravni ob upoštevanju:

posebnega zgodovinskega in socialnega pomena panožnih skupin v ribiškem sektorju dežele Benečije kot predstavnika celotne podjetniške strukture regije in v smislu gospodarske pomembnosti;

potrebe po okrepitvi vloge združenj pri upravljanju in vodenju poslovnega prestrukturiranja v skladu s prednostnimi nalogami Šestega triletnega načrta za ribištvo;

potrebe po dodelitvi praktičnih nalog s področja proizvodnih storitev (trženje, objavljanje, razvojna pomoč) tem združenjem za podporo vsem komercialnim ribičem, dokler se ne vzpostavi ustreznih pooblaščenih centrov za pomoč, ki so podobni dobro uveljavljenemu sistemu kmetijskih storitev.

Skupine prejemnikov morajo do izteka roka, navedenega v programskem sporazumu, pristojnemu regionalnemu tehničnemu uradu predložiti naslednje podatke:

letne poslovne načrte, v pregled in odobritev regionalnim oblastem, skupaj z izjavami o učinkovitosti obratovalne zmogljivosti;

polletno poročila o tehničnem napredku odobrenega programskega sporazuma (nastali stroški, vmesni rezultati in ostale informacije, pomembne za polletno presojo opravljenega dela);

končna tehnična poročila (in ustrezne obračune poslovanja) ter spremljajočo dokumentacijo (pravočasno plačane račune in kopije bančnih izpiskov kot dokaz izvršenih nakazil) najkasneje 15 dni po izteku letnega programa, kot je to določeno v programskem sporazumu

Pristojni regionalni organi:

Regione Veneto — Segreteria del Settore Primario Unità Complessa Politiche Faunistico-Venatorie e della Pesca Via Torino 110 — I-30172 Mestre — Venezia;

Telefon (Segreteria dell'Unità Complessa Politiche Faunistico-Venatorie e della Pesca):

(39-41) 279 55 30, Telefaks: (39-41) 279 55 04.

e-naslov: cacciapesca@regione.veneto.it

Direktor:

Mario Richieri (Tel.: (39-41) 279 55 81)

e-naslov: mario.richieri@regione.veneto.it

Vodja urada:

Diego Tessari (Tel.: (39-41) 279 55 15)